Source: https://www.slov-lex.sk/pravne-predpisy/SK/ZZ/2011/538/
Timestamp: 2019-10-19 12:42:30+00:00

Document:
538/2011 Z.z. - Vyhláška Ministerstva financií Slov... - SLOV-LEX
538/2011 Z.z.
Ustanovené množstvo povoleného denaturačného prostriedku na denaturáciu liehu je také množstvo denaturačného prostriedku, ktoré pridaním do liehu vytvorí homogénnu zmes, ktorou je denaturovaný lieh; vyjadruje sa v jednotkách objemu denaturačného prostriedku alebo v jednotkách hmotnosti denaturačného prostriedku na jednotku objemu 100 % alkoholu.
Povolené denaturačné prostriedky na všeobecnú denaturáciu liehu a ich ustanovené najmenšie množstvo sú uvedené v prílohe č. 1.
Povolené denaturačné prostriedky na osobitnú denaturáciu liehu a ich ustanovené najmenšie množstvo sú uvedené v prílohe č. 2.
Na všeobecnú denaturáciu liehu možno použiť
lieh1) s obsahom alkoholu najmenej 80 % obj.,
bezvodý lieh2) s obsahom alkoholu najmenej 99,7 % obj.,
úkvapy,3)
dokvapy,4)
pribudlinu.5)
Na osobitnú denaturáciu liehu možno použiť
rafinovaný lieh,6)
rafinovaný lieh technický,7)
syntetický lieh,8)
dokvapy.4)
Pri výpočte ustanoveného množstva povoleného denaturačného prostriedku sa nezapočítava korekcia na objemovú rozťažnosť nádoby a denaturačného prostriedku vplyvom teploty.
Na denaturáciu liehu možno používať len zariadenie, ktoré spĺňa požiadavky podľa osobitných predpisov.9)
Zariadenie na denaturáciu liehu sa usporiada tak, aby
nedochádzalo k nedovolenému odberu liehu určeného na denaturáciu,
bolo zabezpečené dokonalé premiešanie denaturačného prostriedku s liehom,
bol možný odber vzorky denaturovaného liehu, a to z viacerých častí zmiešavacej nádrže,
bol možný odber vzorky denaturačného prostriedku z dávkovacieho zariadenia.
Denaturačný závod má byť vybavený technickým zariadením na zabezpečenie vetrania a odsávania vzduchu; ak sa pri denaturácii liehu používa denaturačný prostriedok, ktorým je jedovatá látka, jedovatý prípravok, žieravá látka alebo žieravý prípravok, na denaturačný závod sa vzťahujú aj požiadavky podľa osobitných predpisov.10)
Denaturovaný lieh sa plní do obalov, ktoré spĺňajú požiadavky podľa osobitného predpisu.11) Na obale denaturovaného liehu sa okrem údajov podľa osobitného predpisu11) uvádza aj
obchodný názov denaturovaného liehu, označenie, či ide o všeobecne denaturovaný lieh, alebo o osobitne denaturovaný lieh,
názov použitého denaturačného prostriedku,
množstvo alkoholu v % obj.,
obchodné meno a adresa výrobcu denaturovaného liehu,
dátum výroby denaturovaného liehu,
ďalšie údaje ustanovené osobitným predpisom.11)
Denaturovaný lieh sa skladuje len v nádržiach overených podľa osobitného predpisu12) umiestnených v čistých, chladných a dobre vetraných priestoroch a pri dodržaní podmienok na skladovanie horľavých kvapalín.
Všeobecne denaturovaný lieh je určený na všeobecné použitie.
Osobitne denaturovaný lieh a osobitne denaturovaný lieh bezvodý je určený na účel použitia podľa prílohy č. 2.
§ 2 ods. 1 písm. a), b), e) a f) zákona č. 467/2002 Z. z. o výrobe a uvádzaní liehu na trh v znení zákona č. 279/2008 Z. z.
§ 2 ods. 2 písm. o) zákona č. 467/2002 Z. z. v znení zákona č. 279/2008 Z. z.
§ 2 ods. 2 písm. r) zákona č. 467/2002 Z. z.
§ 2 ods. 2 písm. s) zákona č. 467/2002 Z. z.
§ 2 ods. 2 písm. j) zákona č. 467/2002 Z. z.
§ 2 ods. 2 písm. k) zákona č. 467/2002 Z. z. v znení zákona č. 279/2008 Z. z.
§ 2 ods. 1 písm. f) zákona č. 467/2002 Z. z.
Napríklad zákon č. 530/2011 Z. z. o spotrebnej dani z alkoholických nápojov.
Napríklad § 39 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.
§ 3 zákona č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon).
Príloha č. 48 k vyhláške Úradu pre normalizáciu, metrológiu a skúšobníctvo Slovenskej republiky č. 210/2000 Z. z. o meradlách a metrologickej kontrole v znení neskorších predpisov.
Príloha č. 2 k nariadeniu vlády Slovenskej republiky č. 658/2005 Z. z., ktorým sa ustanovujú požiadavky na kozmetické výrobky v znení neskorších predpisov.
§ 1 Povolené denaturačné prostriedky a ich ustanovené množstvo
§ 2 Požiadavky na denaturáciu liehu
§ 3 Požiadavky na manipuláciu s denaturovaným liehom
§ 4 Požiadavky na vlastnosti denaturovaného liehu
§ 5 Určený účel použitia denaturovaného liehu
§ 5a Prechodné ustanovenie k úpravám účinným od 1. augusta 2017
175/2017 Z. z. Vyhláška Ministerstva financií Slovenskej republiky, ktorou sa mení a dopĺňa vyhláška Ministerstva financií Slovenskej republiky č. 538/2011 Z. z. o povolených denaturačných prostriedkoch, ich ustanovených množstvách na denaturáciu liehu, o požiadavkách na denaturáciu liehu a manipuláciu s denaturovaným liehom, o požiadavkách na jeho vlastnosti a o určenom účele použitia denaturovaného liehu
Číslo: 538/2011 Z. z.
Názov: Vyhláška Ministerstva financií Slovenskej republiky o povolených denaturačných prostriedkoch, ich ustanovených množstvách na denaturáciu liehu, o požiadavkách na denaturáciu liehu a manipuláciu s denaturovaným liehom, o požiadavkách na jeho vlastnosti a o určenom účele použitia denaturovaného liehu
2. 01.01.2012 - 31.07.2017
3. 01.08.2017 - 175/2017 Z. z.

References: § 2

§ 2

§ 2

§ 2

§ 2

§ 2

§ 2
 § 39

§ 3

§ 1

§ 2

§ 3

§ 4

§ 5

§ 5